text.text: طريقة تحضير العصير الطبيعي
text.text_idx: #000000
text.text: كيما عودتكم كل مرة اليوم جبتلكم طريقتي في تحضير العصير الطبيعي ، كامل عارفين انو العصير الي يتباع برا يكتبو عليه طبيعي وفي الحقيقة هو مجرد مركزات سكرية ،رانا في فصل الشتاء اغتنموا الفرصة و حضرو عصائر بيديكم لاولادكم و عائلتكم حاجة طبيعية و نظيفة بدون مواد حافظة
text.text_idx: #000001
text.text: طريقة تحضير مركز عصير البرتقال ، البامبلوموس و الليمون ، انا نستعمل نفس الطريقة لهاذي الفاكهة .نبداو على بركة الله
text.text_idx: #000002
text.text: كي يهبط سعر الليمون و البرتقال و البامبلوموس اشريو كميات كبيرة من نقاط البيع بالجملة يعني روحو للمرشيات تاع الجملة و اشريو كميات كبيرة تحتافظو بيها حتى للصيف ان شاء الله و رمضان
text.text_idx: #000003
text.text: نعطيكم مقادير كلغ وانتوما طبقوه مع الشيء الي عندكم
  اولا تغسلو كلغ القارص من بعد تنحيلو المبشور كيما راهو موضح في صورة رقم 1
text.text_idx: #000004
text.text: تعصرو القارص و توزنو العصير الي تحصلتو عليه مثلا تحصلتو على 800غ عصيرقارص
text.text_idx: #000005
text.text: ضيفولو نفس الوزر سكر يعني 800غ سكر كيما موضح في الصورة 2
text.text_idx: #000006
text.text: يعني هكذا يكون عندنا خليط عصير القارص و السكر و المبشور كل ربع ساعة حركوه مليح بالمغرفة حتى تشوفو بلي السكر ماعادش يتكتل من لتحت . تخليوهم يباتوليلة كاملة كيما موضح في الصورتين 3 و 4
text.text_idx: #000007
text.text: بعد ما باتو ارحيوهم في ميكسور وصفيو العصير بالصفاية و الي يبقى فوق الصفاية تزيدو دخلوه الميكسور تزيدولو قليل من الماء و ارحيوه حتى يكمل كيما موضح في صورة 5
text.text_idx: #000008
text.text: الشيء الي تحصلنا عليه هو مركز الليمون ،اما تفرغوه في اكواب – قوبلي – صورة رقم 7 وتحطوه يجمد او تفرغوه في اكياس ،تحطو كيس غذائي في كاس من بعد تعمروه بالعصير و تغلقو الكيس-الصورتين 6- و تحطوه في المجمد
text.text_idx: #000009
text.text: كي تحبو تستعملوه فرغو الكيس او قوبلي الجامد في ميكسور و ضيفولو تقريبا لتر ناقص كاس ماء تتحصلو على عصير منعش و لذيذ
text.text_idx: #000010
text.text: كي تكونو تبرشو في القارص او التشينة او البامبلوموس حاولو ما تنحوش القشرة البيضاء الي لداخل لانها ديرلكم في مرارة للعصير
text.text_idx: #000011
text.text: ما تستعملوش القارص الي قشرتو خضرة يعطيكم ذوق مر اضافة الى لون عصير اخضر
text.text_idx: #000012
text.text: مركز لليمون تقدرو تحضرو بيه الشربات تضيفولو علبة ياغورت او تحضرو بيه عصير ليمون بالنعناع تضيفولو نعناع او نعناع و زنجبيل يجيكم روعة
text.text_idx: #000013
text.text: باش تفرقو بين اكياس القالرص و بامبلوموس ،اعقدو كيس القارص مرة وحدة و كيس بامبلوموس مرتين ،اما كيس البرتقال لونو واضح ما يتخلطلكمش
text.text_idx: #000014
text.text: كي تتجمد الاكياس و الاكواب اجمعوهم كامل و رتبوهم باش ما يديولكمش بلاصة في المجمد
text.text_idx: #000015
text.text: بالنسبة لعصير التشينة كي تبيتوه و تتحصلو على المركز ديرو لكل 1 كلغ مركز عصير برتقال عصير زوج كيسان ليمون لانو تشينة التعصار عادت تجي شوي حلوة .
text.text_idx: #000016
text.text: مركز البامبلوموس ديرو لكل كلغ مركز بامبلوموس ضيفولو كاس عصير ليمون .
  صحتين و عافية و اي سؤال انا في الخدمة
text.text_idx: #000017
text.text: بتي فور petit four بطريقة مضبوطة وناجحة
text.text_idx: #000018
text.text: طريقة عمل المخبز بكل تفاصيله و اسرار نجاحه
text.text_idx: #000019
text.text: طريقة عمل طمينة السميد
text.text_idx: #000020
text.text: طريقة الاحتفاظ بالغرس
text.text_idx: #000021
text.text: طمينة بالمكسرات بالتفصيل
text.text_idx: #000022
text.text: كعك النقاش بطريقة احترافية مع اسرار نجاحه
text.text_idx: #000023
text.text: العرايش و اسرار نجاحها
text.text_idx: #000024
text.text: التشاراك المسكر بالتفصيل
text.text_idx: #000025
text.text: طريقة تحضير اصابع القطايف المقرمشة واسرار نجاحها
text.text_idx: #000026
text.text: حلوة النوقة بالجلجلان
text.text_idx: #000027
text.text: مقروط اللوز الجزائري
text.text_idx: #000028
text.text: اترك تعليقاً إلغاء الرد
text.text_idx: #000029
text.text: لن يتم نشر عنوان بريدك الإلكتروني. الحقول الإلزامية مشار إليها بـ *
text.text_idx: #000030
text.text: ميني تاكو وصفة رائعة لكل من الذوق والمظهر
  كيكة الباونتي الباردة
text.text_idx: #000034
text.text: ميني تاكو وصفة رائعة لكل من الذوق والمظهر
text.text_idx: #000035
text.text: كيكة الباونتي الباردة
text.text_idx: #000036
text.text: مطبخ ام وليد فكرة هايلة للغداء او العشاء في المقلاة سهلة و لذيذة جدا
text.text_idx: #000037